
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Κήρυξη ως αναδασωτέας έκτασης 4,420 στρεμ. στη θέση «Μπο- 
γδάνι ή Μονή Ευαγγελίστριας» της περιφέρειας κοινότητας Αθι- 
κίων του Νομού Κορινθίας. 1 

ΠΟΛΕΟΔΟΜΙΑ 


ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Καβάλας (Ν. Καβάλας). ... 2 


ΑΠΟΦΑΣΕΙΣ 

Χαρακτηρισμός δρόμου στον Δήμο Μεγάρων Αττικής ως προϋπάρ- 
χοντος του 1923... 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 482 ( 1 ) 

Κήρυξη ως αναδασωτέας έκτασης 4,420 στρεμ. στη θέση «Μπογδάνι ή 
Μονή Ευαγγελίστριας» της περιφέρειας κοινότητας Αθικίων του Νο¬ 
μού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
όπως αυτές τροποποιήθηκαν μεταγενέστερα με το Ν.Δ. 532/70. 

2. Τις διατάξεις του Ν. 998/79 «περί προστασίας των Δασών και 


των Δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1, 

β) του άρθρου 38 παρ. 1. 

3. Τις διαταγές του Υπουργείου Γεωργίας: 
α) 160417/1180/8.7.80, 

β) 182447/3049/24.9.80 

4. Την αριθ. 1123/13.3.92 πρόταση του Δασαρχείου Κορίνθου από 
την οποία προκύπτει ότι η έκταση που αναφέρεται στο θέμα είχε, κατά 
το χρόνο της αποψιλώσεώς της που έγινε από πυρκαϊά την 1.3.92, δα¬ 
σικό χαρακτήρα κατά την έννοια του Νόμου και ως εκ τούτου επιβάλλε¬ 
ται η κήρυξή της ως αναδασωτέας, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της με φυσική ή τεχνητή αναγέννηση ώστε να αποκλειστεί η διάθεση αυ¬ 
τής για άλλο προορισμό, τη Δημόσια δασική έκταση εμβαδού τεσσάρων 
στρεμμάτων και τετρακοσίων είκοσι τετραγωνικών μέτρων (4,420) 
που βρίσκεται στη θέση «Μπογδάνι ή Μονή Ευαγγελίστριας» της περι¬ 
φέρειας της Κοινότητας Αθικίων και προσδιορίζεται από τα στοιχεία Α, 
Β, Γ, Δ, Ε, Ζ, Η, θ, I, Κ, Λ, Α, όπως φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της αποφάσεως αυτής 
και έχει όρια: * ’ 

Ανατολικά: Ελαιώνα. 

Δυτικά: Ελαιώνα. 

Βόρεια: Δημόσια Δασική έκταση. 

Νότια: Ελαιώνα. 

Η απόφαση αυτή ισχύει από της κοινοποιήσεώς της αρμοδίως (άρθρο 
41 Ν. 998/79) και προ της δημοσιεύσεώς της στην Εφημερίδα της Κυ- 
βερνήσεως (άρθρο 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 20 Μαρτίου 1992 

Ο Νομάρχης 
ΧΡΙΣΤΟΣ ΛΑΔΙΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Καβάλας 

(Ν. Καβάλας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανώτατου ορίου συντελεστού δομήσεως κλπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979« (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την από 8.5.1991 (αριθ. πρωτ. 29491/1991) αίτηση του Διο¬ 
νυσίου Δανάλη, ενεργούντος ως πληρεξουσίου του Γεωργίου Τρίαρχου. 

7. Την από 25.4.1990 (αριθ. πρωτ. 19906/1990) αίτηση των 
Σάββα, Λαζάρου, Ηλία, Ελευθερίας, Σοφίας και Όλγας Γιαντζα- 
κλίδη. 

8. Την 426/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 25057/18.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 27.2.199Ϊ Π. Δ/γμα (Δ' 
112), από το βαρυνόμενο (διατηρητέο) ακίνητο, που βρίσκεται εντός 
του ρυμοτομικού σχεδίου Δήμου Θεσσαλονίκης (Ν. Θεσσαλονίκης) και 
ειδικότερα επί των οδών Βασιλίσσης Όλγας αρ. 182 και Θεμιστοκλή 
Σοφούλη, για το οποίο έχει εκδοθεί ο 2246/1991 σχετικός τίτλος δι¬ 
καιώματος μεταφοράς συντελεστή δόμησης, στο όνομα του Γεωργίου 
Τριάρχου, σε άλλο ακίνητο (ωφελούμενο), που βρίσκεται εντός του ρυ¬ 
μοτομικού σχεδίου Δήμου Καβάλας (Ν. Καβάλας) και ειδικότερα επί 


της οδύ Σάμου αρ. 3, περιοχή Περιγιάλι, φερόμενο ως ιδιοκτησία των 
Σάββα Γιαντζακλίδη, Λάζαρου Γιαντζακλίδη, Ηλία Γιαντζακλίδη, 
Ελευθερίας Γιαντζακλίδη, Σοφίας Γιαντζακλίδη και Όλγας Γιαντζα¬ 
κλίδη, όπως το ωφελούμενο ακίνητο φαίνεται με στοιχεία Η,Θ,Γ,Δ,Ε, 
Ζ, Η στο σχετικό πρωτότυπο διάγραμμα σε κλίμακα 1:1000 και 
1:200,που θεωρήθηκε από τον Προϊστάμενος της Διεύθυνσης Τοπο¬ 
γραφικών Εφαρμογών με την 103451/1991 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 421,70 τ.μ. που αντιστοιχεί σε 54,78 τ.μ. από 
ορόφους του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1092,35 τ.μ. 

β. Ποσοστό κάλυψης: 70%. 

γ. Συντελεστής δόμησης: 1,186. 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
τρία μέτρα και τριάντα πέντε εκατοστά του μέτρου (13,35 μ.). 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
103451/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου δικαιώματος μεταφοράς συντε¬ 
λεστή δόμησης, σε αντικατάσταση του 2246/1991 τίτλου, στο όνομα 
του Γεωργίου Τρίαρχου για το υπολειπόμενο και μη χρησιμοποιηθέν 
εμβαδόν 5,22 τ.μ. (60,00 τ.μ. - 54,78 τ.μ.) από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβέρνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

1 ■¥& 
Αθήνα, 3 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

Π^ΑΛΛΟΝΪΟΣ ί £*^03$@ΙΑΣ ΚΑΙ ΔΗΜΟΣΙΟΝ ΕΡΓΩΝ 

ΑΧΙΛΛΕΙΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. οίχ. 6012/426 (3) 

Χαρακτηρισμός δρόμου στον Δήμο Μεγάρων Αττικής ως προϋπάρχο- 
ντος του 1923. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις: 

α) του Ν. Δ/τος της 17ης Ιουλίου 1923 όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα το άρθρο 20. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν. Δ/γμα (210/ 
Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 70/Α). 

4. Την υπ’ αρ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

5. Την υπ’ αρ. 6/12.2.92 (θέμα 18ο) γνωμοδότηση του Συμβου¬ 
λίου ΧΟΠ Νομού Δυτ. Αττικής, αποφασίζουμε: 


Άρθρο Ιο 

Εγκρίνεται ο χαρακτηρισμός δρόμου, παρόδου οδού Μινώας στο 
Ο.Τ. 50 του Δήμου Μεγάρων ως προϋπάρχοντος του 1923 όπως φαί¬ 
νεται αναλυτικά στο συνημμένο σχετικό πρωτότυπο σχεδιάγραμμα σε 
κλίμακα 1:500 που έχει θεωρηθεί από τον Δ/ντή της Δ/νσης Πολεοδο¬ 
μίας Δυτ. Αττικής και που το συνοπτικό του αντίτυπο: 

α) δημοσιεύεται με αυτή την απόφαση 

β) αναρτάται για 15 ημέρες στα γραφεία της Δ/νσης Πολεοδομίας 
Δυτ. Αττικής μετά την δημοσίευσή του στην Εφημερίδα της Κυβερνή- 
σεως. 

Άρθρο 2ο 

Η ισχύς αυτής της απόφασης αρχίζει από την ημερομηνία δημοσίευ¬ 
σής της στην Εφημερίδα της Κυβερνήαεως. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αιγάλεω, 19 Μαρτίου 1992 
Ο Νομάρχης 

ΑΘΑΝΑΣΙΟΣ ΜΠΟΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





